Onsdag sluttede DM i svømning, og det er blevet til tre medaljer til to af Thisted Svømmeklubs svømmere. Katrine Villesen er blevet junior mester igen, hvilket betyder, at hun er dobbelt dansk juniormester. Titlen fik hun i 400 meter medley, hvor hun var fem sekunder foran den næste junior. Hun svømmede finalen på tiden 5.00.64 minutter. Derudover klarede hun at tage en bronze med hjem i seniorkonkurrencen. Svømmeren Frederik Jessen var i 800 meter fri-finalen, og her fik han en bronze medalje i juniorkonkurrencen. Torsdag klokken 18 mødes borgere i Thisted på Thisted Banegård for at tage imod svømmerne og hylde dem og deres resultater.

Referat:
DM i svømning sluttede onsdag, og to af svømmerne i Thisted Svømmeklub har sørget for, at de kan tage tre medaljer med hjem.